Kalisto (satelit)

Kalisto. Dalam kamus transkripsi Amerika Serikat: kə·lĭs′·tō. adolah satelit planet Jupiter nan basobok pado tahun 1610 dek Galileo Galilei.Galilei, G.; Sidereus Nuncius  (13 Maret 1610) Kalisto marupoan satelit paliang gadang katigo di Tata Surya dan paliang gadang kaduo di sistem Jupiter sasuah Ganimede. Diameter Kalisto kurang labiah sakitar 99% diameter planet Merkurius, taapi massanyo hanyo sakitar sapartigonyo. Bardasarkan jarak, inyo adolah satelit Galileo kaampek dari Jupiter, dengan jari-jari orbit sakitar 1.880.000 km.

Kalisto tadiri dari batu jo es, dengan rato-rato massa jenis sakitar 1,83 g/cm3. Senyawa di parmukaan nan dideteksi jo spektroskopi maliputi es aia, karbon dioksida, silikat, jo senyawa organik. Panyalidikan nan dilakuan dek wahana Galileo manunjuakan bahasonyo di Kalisto mungkin terdapat inti nan tadiri dari silikat jo samudra aia di bawah parmukaan dengan kadalaman labiah dari 100 km. 

Parmukaan Kalisto dipanuhi dek kawah tubrukan jo sangaik tuo. Indak ado tando-tando tajadinyo proses endogenik takah tektonika lempeng atau vulkanisme, jo evolusi Kalisto diduga sangaik dipangaruhi dek tubrukan.

 Panemuan jo panamoan 
Kalisto basobok dek Galileo pado Januari 1610 basamoan jo tigo bulan Jupiter lainnyo: Ganimede, Io, jo Europa. Namo "Kalisto" (Callisto) diambiak dari putri Likaon nan banamo Kalisto. Namo iko diusulan dek Simon Marius indak lamo sausdah panamuan bulan iko. Marius mahubuangan usulan iko jo Johannes Kepler. Namun, namo-namo satelit Galileo sempat indak disukoi, dan indak banyak digunoan hinggo partangahan abaik ka-20. Dalam buku astronomi mulo-mulo, Kalisto disabuik Jupiter IV atau "satelit kaampek Jupiter. Dalam panulisan ilmiah bahaso Inggirih, bantuak adjektifnyo adolah Callistoan, dilafalan , atau Callistan.

 Rujuakan 

Kategori:Satelit Jupiter